1. **ΚΩΔΙΚΟΠΟΙΗΣΗ ΑΠΟΤΕΛΕΣΜΑΤΩΝ ΚΑΙ ΠΡΟΤΑΣΕΩΝ ΓΙΑ ΤΗΝ ΤΡΟΠΟΠΟΙΗΣΗ ΑΕΠΟ**

Το υπό μελέτη έργο έχει τίτλο **«Ηλεκτροκίνηση της νέας σιδηροδρομικής σύνδεσης μονής γραμμής κανονικού εύρους μεταξύ ΣΣ Λατομείου – ΣΣ Διαλογής Βόλου, μέσω παραλλαγής της παλαιάς μετρικής σιδηροδρομικής γραμμής μεταξύ ΣΣ Λατομείου – ΒΙΠΕ 1 Βόλου και της υφιστάμενης σιδηροδρομικής γραμμής ΒΙΠΕ 1 Βόλου – ΣΣ Διαλογής Βόλου».**

Η προτεινόμενη τροποποίηση της περιγραφής του ήδη αδειοδοτημένου έργου (ΠΑΡ. Α) αφορά στην:

Το έργο αφορά στην:

**Α.** Αναβάθμιση, μέσω παραλλαγής της καμπύλης στην περιοχή της ΒΙΠΕ 1 και κανονικοποίηση της παλαιάς μετρικής σιδηροδρομικής γραμμής (ΣΓ), από ΣΣ Λατομείο έως τον ΣΣ Διαλογής Βόλου (εργασίες υποδομής και επιδομής, υδραυλικά έργα, τεχνικά έργα, ανακαίνιση κτιρίων σταθμών, στάσεων και αποβαθρών, νέα σιδηροδρομική στάση ΒΙΠΕ 1, αντικατάσταση ισόπεδων διαβάσεων με ΑΣΙΔ, αποκατάσταση δικτύων ΟΚΩ, κλπ), και

**Β.** Ενσωμάτωση των συστημάτων Ηλεκτροκίνησης και σηματοδότησης, τηλεδιοίκησης, ETCS Level 1 και ασύρματης επικοινωνίας (GSM-R) στην αναβαθμισμένη παλαιά μετρική ΣΓ μεταξύ ΣΣ Λατομείο έως ΣΣ Διαλογή Βόλου.

Οι εγκεκριμένοι Περιβαλλοντικοί Όροι εμπεριέχουν ήδη τις προϋποθέσεις αντιμετώπισης των κυριότερων επιπτώσεων στο περιβάλλον. Επιπλέον, λόγω της τροποποίησης του έργου και της αλλαγής του Νομικού πλαισίου, προτείνεται να συμπληρωθούν οι κάτωθι Περιβαλλοντικοί Όροι:

1. Για τα τμήματα του έργου που χωροθετούνται εντός εκτάσεων δασικού χαρακτήρα, η παρούσα Απόφαση αποτελεί και έγκριση επέμβασης του έκτου κεφαλαίου του Ν. 998/1979, κατά τα προβλεπόμενα από το άρθρο 12 του Ν.4014/2011 και το άρθρο 3 (παρ. 2 και 3) της ΥΑ 15277/2012.
2. Απαγορεύεται η ρύπανση των επιφανειακών και υπογείων νερών από κάθε είδους λιπαντικά έλαια, καύσιμα κλπ, καθώς και η απόρριψή τους επί του εδάφους. Τα προς χρήση ορυκτέλαια να φυλάσσονται σε κλειστά δοχεία σε στεγασμένο χώρο, ενώ τα χρησιμοποιημένα ορυκτέλαια και οι διαρροές τους να συγκεντρώνονται και να διατίθενται σύμφωνα με τις διατάξεις του Π.Δ. 82/2004 (ΦΕΚ 64/Β/2004), καθώς και των ΚΥΑ 13588/725/2006 (ΦΕΚ 383/Β/2006), της ΚΥΑ 24944/1159/2006 (ΦΕΚ 791/Β/2006) και της ΚΥΑ 8668/2007 (ΦΕΚ 287/Β/2007).
3. Ο φορέας υλοποίησης του έργου οφείλει να υποβάλλει προς έγκριση στην ΔΙΠΑ του Υπουργείου Περιβάλλοντος, Τεχνική Περιβαλλοντική Μελέτη (ΤΕΠΕΜ), η οποία θα αφορά στην όλη οργάνωση των εργοταξίων (εξοπλισμός που θα χρησιμοποιηθεί, κινητά γραφεία που τυχόν εγκατασταθούν, χώροι απόθεσης υλικών, και εν γένει διαρρύθμιση του χώρου), και ιδιαιτέρως τα μέτρα που θα ληφθούν για την εφαρμογή των όρων της παρούσας Απόφασης. Η έναρξη των εργασιών εγκατάστασης του εξοπλισμού κάθε εργοταξίου θα γίνει μετά την έγκριση της αντίστοιχης ΤΕΠΕΜ.
4. Κατά την εκτέλεση των εργασιών Η/Κ του έργου, ιδιαίτερη μέριμνα πρέπει να δοθεί στον κίνδυνο της ηλεκτροπληξίας και πρόκλησης πυρκαγιάς, καθώς και να τηρούνται όλοι οι κανόνες ασφαλείας προς αποφυγή ανώμαλων καταστάσεων.
5. Όσον αφορά στο σύστημα ασύρματης επικοινωνίας, GSM-R, εφαρμόζει το ΦΕΚ 1510/Β/04-05-2012, ΠΡΟΤΥΠΕΣ ΠΕΡΙΒΑΛΛΟΝΤΙΚΕΣ ΔΕΣΜΕΥΣΕΙΣ (Π.Π.Δ.) ΓΙΑ ΣΤΑΘΜΟΥΣ ΒΑΣΗΣ ΚΙΝΗΤΗΣ ΤΗΛΕΦΩΝΙΑΣ (ομάδα 12/α.α 6 Β).